José Mujica

José Alberto Mujica Cordano, ”El Pepe”, (20. toukokuuta 1935 Montevideo, Uruguay – 13. toukokuuta 2025) oli uruguaylainen vasemmistolainen sissijohtaja ja maan presidentti kaudella 2010–2015. Hän edusti Movimiento de Liberación Nacional-Tupamaros -puoluetta, joka kuuluu vasemmistolaiseen Frente Amplio -liittoumaan.
Nuoruus sissiliikkeessä.
Mujica liittyi Tupamaroihin 1960-luvulla ja osallistui sissioperaatioihin hallitusta vastaan, mukaan lukien hyökkäys Pandossa 1969.
Maaliskuussa 1970 Mujicaa ammuttiin kuusi kertaa hänen vastustaessaan pidätystä Montevideon baarissa, mutta hän pakeni, mutta joutui vangituksi myöhemmin samana vuonna. Vuonna 1971 hän oli yksi yli sadasta sissistä, jotka pakenivat Punta Carretasin vankilasta kaivamalla tunnelin läheiseen taloon.
Useiden pidätysten ja pakenemisten jälkeen hänet pidätettiin ja vangittiin vuoden 1972 lopulla ilman oikeudenkäyntiä. Tupamarojen ja muiden ryhmien levittämä sekasorto oli tuolloin ollut niin suuri, että Uruguayn armeija kaappasi vallan vallankaappauksessa. Seuraavien 12 vuoden ajan Mujicaa ja kahdeksaa muuta Tupamaro-johtajaa pidettiin panttivankeina, usein kauheissa olosuhteissa. Mujicaa pidettiin pitkiä aikoja eristyssellissä, ilman vierailijoita tai edes kirjoja.
Poliittinen ura.
Mujica armahdettiin 1985 demokratian palattua. Hän oli perustamassa Movimiento de Participación Popular -liikettä, joka kuului vasemmiston Frente Amplio -vaalirintamaan.
Mujica valittiin 1994 parlamenttiin Montevideosta ja 1999 senaattoriksi. Vuonna 2005 hänet nimitettiin presidentti Tabaré Vázquezin hallitukseen maatalousministeriksi. Hän jätti paikan 2008 ja palasi senaattiin.
Kesällä 2009 hänet valittiin Frente Amplion esivaalissa puolueen presidenttiehdokkaaksi ja hänen varapresidenttiehdokkaakseen Danilo Astori. Vaalien ensimmäisellä kierroksella 25. lokakuuta 2009 Mujica ja Astori keräsivät 47 prosenttia äänistä. Toiselle kierrokselle pääsi myös Partido Nacionalin Luis Alberto Lacalle (29,07 %).
Marraskuussa 2009 käydyissä presidentinvaalissa Mujica sai yli puolet annetuista äänistä. Aikaisemmin Mujica oli toiminut senaattorina ja maatalousministerinä. Hänen presidenttikautensa alkoi 1. maaliskuuta 2010. 
Mujica vannoi virkavalansa 1. maaliskuuta 2010.
Mujica tunnettiin myös maailman "köyhimpänä" presidenttinä. Hän lahjoitti 12 500 dollarin kuukausipalkastaan 90 prosenttia hyväntekeväisyyteen.
Mujican presidenttikaudella Uruguay hyväksyi monia edistyksellisiä lakeja, mukaan lukien abortin laillistamisen, samaa sukupuolta olevien avioliiton sekä marihuanan tuotannon ja myynnin. Uusi lainsäädäntö vahvisti ammattiliittojen roolia, ja minimipalkkaa korotettiin merkittävästi. Mujica otti myös vastaan satoja pakolaisia Assadin Syyriasta Uruguayhin ja perusteli sillä, että Uruguain olivat suurelta osin rakentaneet maahanmuuttajat, kuten hänen oma perheensä.
Koska Uruguayn perustuslaki ei salli toista peräkkäistä virkakautta, Mujica vetäytyi maaliskuussa 2015 Montevideon laitamilla sijaitsevalle maatilalleen, jonne hän perusti maatalousalan koulutuskeskuksen. Hän jatkoi aktiivista politiikkaa senaattorina vuoteen 2018 asti, ja esiintyi puheissa ja sosiaalisessa mediassa, missä hänen radikaali idealisminsa löysi uuden nuoren yleisön.
"Elämä on kaunis seikkailu ja ihme", hän sanoi. "Keskitymme liikaa vaurauteen emmekä onnellisuuteen. Keskitymme vain asioiden tekemiseen, ja ennen kuin huomaatkaan, elämä on mennyt ohitsesi."
Huhtikuun 2024 lopulla kerrottiin, että Mujicalta löydettiin syöpä rutiinitarkastuksen yhteydessä.
José Mujica kuoli syöpään 89-vuotiaana 13. toukokuuta 2025.